Κόμμα Πειρατών Ελλάδας

Το Κόμμα Πειρατών Ελλάδας είναι ελληνικό πολιτικό κόμμα το οποίο ιδρύθηκε στις 14 Ιανουαρίου 2012. Υπήρξε μέλος του Ευρωπαϊκού Πειρατικού Κόμματος καθώς και της Διεθνούς των Πειρατικών Κομμάτων από τον Μάιο του 2012 μέχρι και τις 12 Ιουνίου 2025.

 Ιστορία 
Η κοινότητα των πειρατών στην Ελλάδα ξεκίνησε το Σεπτέμβριο του 2011 εντατικά τις συζητήσεις και την προετοιμασία της για την ίδρυση του κόμματος, η οποία έγινε στις 14 Ιανουαρίου 2012 μετά από 5 μήνες προετοιμασίας. Αναγνωρίστηκε επισήμως ως πολιτικό κόμμα από τον Άρειο Πάγο στις 10 Φεβρουαρίου, ενώ εκείνη την εποχή αριθμούσε 480 εγγεγραμμένα μέλη.

Το πρώτο Συνέδριο του Κόμματος διεξήχθη στην Αθήνα, στις 7 και 8 Νοεμβρίου 2012.

Το ενδέκατο Συνέδριο διεξήχθη στην Αθήνα στις 12 Νοεμβρίου 2023. Σε αυτό διευρύνθηκε το πρόγραμμα του κόμματος, ενώ το Καταστατικό ενισχύθηκε σημαντικά με επιπλέον διατάξεις για το σαφή προσδιορισμό εσωτερικών διαδικασιών. Περαιτέρω, αποφασίστηκε η απαλοιφή της αναφοράς σε μη τοποθέτηση στον «ξεπερασμένο άξονα Αριστερά-Κέντρο-Δεξιά» από το Καταστατικό, την Ιδρυτική Διακήρυξη και τις Αρχές του κόμματος, η οποία χαρακτηρίστηκε ως εισαγωγή του δηλητηρίου του νεολεπενισμού στο Πειρατικό Κίνημα και κερκόπορτα για τη διείσδυση ακροδεξιών στοιχείων στα πειρατικά κόμματα και για τον ιδεολογικό εκτροχιασμό τους.

Στις 12 Ιουνίου 2025, το Κόμμα Πειρατών Ελλάδας ανακοίνωσε την αποχώρησή του από το Ευρωπαϊκό Πειρατικό Κόμμα και τη Διεθνή των Πειρατικών Κομμάτων, αναφέροντας στην απόφασή του ότι «πλέον έχουν εγκαταλείψει την αντιρατσιστική, δημοκρατική, αντιμιλιταριστική, φιλειρηνική, υπέρ της ισότητας, ισοτιμίας, ελευθερίας κι αυτοδιάθεσης των λαών, ουσία της Πειρατικής Ιδεολογίας, δεν παράγουν καμία πολιτική προστιθέμενη αξία, δεν επιτρέπουν τον παραγωγικό κι εποικοδομητικό πολιτικό διάλογο».. Η απόφαση ελήφθη ομόφωνα κατά το 12ο Συνέδριο του κόμματος.

 Αποτελέσματα εκλογών 
 Βουλή των Ελλήνων 
 Έτος Επικεφαλής Αριθμός ψήφων Ποσοστό ψήφων Θέση 2012 Ι διοικούσα επιτροπή 32.487 0,51% 19η θέσηΕκτός Βουλής 2012 ΙΙ διοικούσα επιτροπή 14.170 0,23% 15η θέσηΕκτός Βουλής 2015 ΙΙ διοικούσα επιτροπή 15.282
(με Δημοκρατικούς και Κοινωνία Αξιών) 0,28%
(με Δημοκρατικούς και Κοινωνία Αξιών) 14η θέσηΕκτός Βουλής2023 ΙΙδιοικούσα επιτροπή21.188
(Πράσινο + Μωβ)0,41%
(Πράσινο + Μωβ)15η θέσηΕκτός Βουλής

 Ευρωπαϊκό Κοινοβούλιο 
 Έτος Επικεφαλής Ψήφοι % Θέση Ομάδα 2014 διοικούσα επιτροπή 51.703
(με Οικολόγους Πράσινους) 0,90%
(με Οικολόγους Πράσινους) 14η θέση  Ε.Π.Κ. 2019 διοικούσα επιτροπή 31.674
(με Λαϊκή Ενότητα) 0,56%
(με Λαϊκή Ενότητα) 22η θέση

 Παραπομπές 

 Εξωτερικοί σύνδεσμοι 


Κατηγορία:Ελληνικά πολιτικά κόμματα
Ελλαδα